open-index/open-wikipedia-markdown huggingface dataset:
อวยชัย กองสี

**อวยชัย กองสี** เจ้าของฉายา **นกกระจิบ** เกิดวันที่ 5 ตุลาคม พ.ศ. 2522 ที่กรุงเทพมหานคร เป็นทั้งนักกีฬาหมากรุกไทยและหมากรุกสากล รวมถึงเป็นเจ้าของตำแหน่งแชมป์หมากรุกสากลของไทย ตลอดจนเป็นผู้ฝึกสอนหมากรุกให้แก่นักหมากรุกหลายราย นอกจากนี้ เขายังได้รับเหรียญทองจากการแข่งขันหมากรุกอาเซียนในซีเกมส์ 2011 ที่ปาเลมบัง ที่ซึ่งอวยชัยสามารถทำได้ 4 คะแนนเต็ม โดยเป็นฝ่ายชนะนักหมากรุกระดับแกรนด์มาสเตอร์จากทั้ง 4 ประเทศ และนับเป็นเหรียญทองแรกในประวัติศาสตร์ของสมาคมหมากรุกแห่งประเทศไทย

อวยชัย กองสี ยังเป็นตัวแทนทีมชาติไทยเข้าแข่งขันหมากรุกสากลโอลิมเปียดครั้งที่ 36, 37, 39 และ 40 ทั้งนี้ ทางสมาพันธ์หมากรุกโลกได้จัดให้เขาอยู่ในอันดับ 3 ของประเทศ สำหรับผู้ที่สร้างผลงานอย่างต่อเนื่อง

## ประวัติ
อวยชัย กองสี หรือ อวยชัย แซ่ลี้ เป็นบุตรคนโตของนายหล่าย แซ่ลี้ และนางงามพิษ กองสี ซึ่งอวยชัยสำเร็จการศึกษาระดับชั้นประถมศึกษาจากโรงเรียนวัดดอนยานนาวา ระดับชั้นมัธยมศึกษาปีที่ 3 จากโรงเรียนนิพัธท์วิทยา ซึ่งปัจจุบัน เขาศึกษาที่คณะรัฐศาสตร์ มหาวิทยาลัยรามคำแหง 

อวยชัยเริ่มมีความสนใจต่อหมากรุกอย่างจริงจังเมื่ออายุได้ 20 ปี โดยในช่วงแรกเขาได้เล่นกับเพื่อนและแพ้มาโดยตลอด แต่แล้วเขาก็ได้เริ่มทำการจดวิเคราะห์รูปหมากอยู่หลายครั้ง ที่ซึ่งแม้กระนั้นเขาก็ยังแพ้อยู่ กระทั่งเขาเริ่มสั่งสมประสบการณ์และพัฒนาฝีมือขึ้นตามลำดับ เขาได้ฉายาว่า "นกกระจิบ" เนื่องด้วยอวยชัยเป็นคนที่พูดเร็วอย่างฉะฉาน ผู้ใหญ่แถววัดดอนยายาวาจึงตั้งฉายานี้ให้แก่เขา

อวยชัยสามารถครองแชมป์การแข่งขันมหกรรมหมากรุกสุดยอดเซียนได้ถึง 2 สมัย ทั้งในปี พ.ศ. 2548 และ 2549 ซึ่งรายการดังกล่าวจัดเป็นรายการหมากรุกที่ใหญ่ที่สุดในประเทศไทย ที่จัดขึ้นโดยตลาดหลักทรัพย์แห่งประเทศไทย ก่อนที่เขาจะเข้าแข่งขันในฐานะนักกีฬาทีมชาติไทยครั้งแรกในซีเกมส์ 2003 แต่ไม่ได้รับเหรียญรางวัลในการแข่งครั้งนั้น

กระทั่งเขาได้เข้าแข่งขันอีกครั้งในซีเกมส์ 2011 เมื่อครั้งที่เขาเป็นฝ่ายชนะนคร ตรีสอาด ในการคัดเลือกตัวแทนทีมชาติไทยเพียงคนเดียว ของรายการหมากรุกอาเซียนที่กติกาเหมือนหมากรุกไทยเกือบทั้งหมด ที่ซึ่งเขาสามารถเป็นฝ่ายชนะนักหมากรุกระดับแกรนด์มาสเตอร์ทั้ง 4 ประเทศ โดยอวยชัยได้รับรางวัลเหรียญทองจากการแข่งขันดังกล่าว และนับเป็นเหรียญทองแรกของประวัติศาสตร์หมากรุกอาเซียนที่มีการบรรจุขึ้นเป็นครั้งแรก

พ.ศ. 2555 อวยชัยเข้าแข่งขันรายการเปิดคลังประลองขุน ครั้งที่ 1 ที่ทางกระทรวงการคลังกับโรงงานยาสูบร่วมกันจัดขึ้น โดยเขาได้พบกับสุชาติ ชัยวิชิต หรือที่รู้จักกันในชื่อ "เซียนป่อง" จากการแข่งขันครั้งนี้เอง ที่ทั้งคู่ไม่สามารถเอาชนะกันได้ และเสมอ 3 กระดานติดต่อกัน จึงต้องตัดสินด้วยรอบอมาเกดอน ซึ่งสุชาติได้ขอถอนตัว โดยยอมให้อวยชัยเข้าพบกับนคร ตรีสอาด ในรอบชิงชนะเลิศต่อไป

## เครื่องราชอิสริยาภรณ์

## อ้างอิง

## แหล่งข้อมูลอื่น

* ทัพนักกีฬาไทยคว้าเหรียญทองที่ 50 จาก อวยชัย กองสี ในการแข่งขันหมากรุกสากล
* หมากรุกไทย เจ๋ง ล้มเจ้าภาพคว้าเหรียญทอง

หมวดหมู่:นักหมากรุกสากลชาวไทย
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกไทยชาวไทย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกสอนหมากรุกสากลชาวไทย
หมวดหมู่:ผู้ฝึกสอนหมากรุกไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
พุทธเกษตร

**พุทธเกษตร** (อาณาจักรแห่งพระพุทธเจ้า) หรือ **วิสุทธิภูมิ** (ดินแดนบริสุทธิ์) ตามความเชื่อของศาสนาพุทธนิกายมหายาน  คือดินแดนที่พระพุทธเจ้าทรงสร้างขึ้นด้วยปณิธานของแต่ละพระองค์ แดนพุทธเกษตรไม่ใช่นิพพาน แต่มีลักษณะคล้ายสวรรค์ เป็นภูมิที่สาวกของพระพุทธเจ้าใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป 

## สุขาวดีพุทธเกษตร

สุขาวดีเป็นพุทธเกษตรหนึ่งที่มีความสำคัญมากต่อความเชื่อมหายาน ในอมิตาภสูตรซึ่งเป็นพระสูตรมหายาน (ไม่ปรากฏในพระไตรปิฎกภาษาบาลี) ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธานุสสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้ 

## การบำเพ็ญสู่แดนพุทธเกษตร

การบำเพ็ญบุญปฏิบัติธรรมเพื่อสั่งสมบารมีให้เพียงพอ และการผูกจิตมั่นต่อแดนนี้ (เช่น การภาวนาถึงพระนามของพระอมิตาภพุทธเจ้า) จะสามารถทำให้ไปเกิดในแดนนี้ได้ ซึ่งจะได้มีโอกาสฟังธรรมจากพระพุทธเจ้า และปฏิบัติธรรมจนบรรลุมรรคผลเข้านิพพานพ้นทุกข์โดยเด็ดขาดได้ต่อไป เป็นอยู่จะเป็นสุขตลอดไม่มีความยากลำบาก เพราะเป็นสุคติภูมิ ถึงแม้ว่าจะบรรลุมรรคผลเข้านิพพานได้ "ยาก" อาจกินเวลานานนับเป็นเวลาหลายกัป แต่ก็เป็นสุขตลอดกาลนั้น ไม่เหมือนการเกิดมาเป็นมนุษย์บำเพ็ญปฏิบัติ แม้ว่าอาจบรรลุถึงธรรมถึงนิพพานได้ "เร็ว" แต่ก็ทุกข์ยาก และเสี่ยงกับการพลาดพลั้งต้องไปเกิดในทุคติวินิบาตนรก ซึ่งจะยิ่งจะทำให้ล่าช้า และทุกข์มหันต์อย่างยิ่ง

## อ้างอิง

หมวดหมู่:มหายาน
หมวดหมู่:จักรวาลวิทยาในศาสนาพุทธ
บิ๊กตู่

**บิ๊กตู่** อาจหมายถึง

## ทหารชาวไทย

* พลเอก **[[กู้เกียรติ ศรีนาคา]]**
* พลอากาศเอก **[[ตรีทศ สนแจ้ง]]**
* พลเอก **[[ประยุทธ์ จันทร์โอชา]]**

## ตำรวจชาวไทย

* พลตำรวจเอก **[[เสรีพิศุทธ์ เตมียเวส]]**

หมวดหมู่:ชื่อบุคคลไทย
โรคลักปิดลักเปิด

**โรคลักปิดลักเปิด** () เป็นโรคที่เกิดจากการขาดวิตามินซี ซึ่งจำเป็นต่อการสังเคราะห์คอลลาเจนในมนุษย์ ทั้งนี้ ชื่อเคมีของวิตามินซี กรดแอสคอร์บิก มาจากคำว่า *scorbutus* ในภาษาละติน หรือ scurvy ในภาษาอังกฤษ โรคลักปิดลักเปิดมักแสดงอาการความรู้สึกไม่สบายและภาวะง่วงงุนในระยะเริ่มแรก ตามมาด้วยการเกิดจุดบนผิวหนัง เหงือกยุ่ย และเลือดออกตามเยื่อเมือก จุดดังกล่าวพบมากที่สุดบนต้นขาและขา และบุคคลที่ป่วยเป็นโรคลักปิดลักเปิดจะดูซีด ซึมเศร้า และเคลื่อนไหวไม่ได้บางส่วน เมื่อโรคทวีความรุนแรงขึ้น อาจมีแผลกลัดหนองเปิด สูญเสียฟัน ดีซ่าน ไข้ โรคเส้นประสาท จนถึงเสียชีวิตได้

ครั้งหนึ่ง โรคลักปิดลักเปิดเคยพบมากในหมู่กะลาสี โจรสลัดและผู้ที่ล่องเรือในทะเลนานกว่าที่จะเก็บผักและผลไม้ได้ ซึ่งส่วนใหญ่คนเหล่านี้จะดำรงชีพด้วยเนื้อและธัญพืชที่ถนอมอาหารหรือเติมเกลือแทน และยังพบในหมู่ทหารที่ไม่ได้รับอาหารประเภทนี้เป็นเวลานาน ฮิปพอคราทีส (460-380 ปีก่อน ค.ศ.) เป็นผู้อธิบายโรคนี้ และการรักษาโรคด้วยสมุนไพรเป็นที่รู้จักกันในหลายวัฒนธรรมพื้นเมืองตั้งแต่ยุคก่อนประวัติศาสตร์ โรคลักปิดลักเปิดเป็นหนึ่งในปัจจัยจำกัดการท่องทะเล มักคร่าชีวิตผู้โดยสารและลูกเรือเป็นจำนวนมากในการเดินทางไกล ๆ และยาวนาน 

การรักษาโรคลักปิดลักเปิดด้วยการให้อาหารสด โดยเฉพาะอย่างยิ่งผลไม้จำพวกส้ม เป็นคราว ๆ ปฏิบัติสืบต่อกันมาตั้งแต่สมัยโบราณ เจมส์ ลินด์ ศัลยแพทย์ชาวสก็อตในกองทัพเรืออังกฤษ เป็นคนแรกที่พิสูจน์ว่าโรคนี้สามารถรักษาได้ด้วยผลไม้พวกส้มในการทดลองที่เขาอธิบายในหนังสือของเขา *A Treatise of the Scurvy* (ศาสตร์นิพนธ์โรคลักปิดลักเปิด) ที่เขียนเมื่อ ค.ศ. 1753 แต่สาเหตุของโรคลักปิดลักเปิดยังไม่ทราบกันกระทั่ง ค.ศ. 1932

โรคลักปิดลักเปิดไม่เกิดในสัตว์ส่วนใหญ่ เพราะสัตว์สามารถสังเคราะห์วิตามินซีได้เอง ยกเว้นมนุษย์และไพรเมตชั้นสูงอื่น ๆ หนูตะเภา และค้างคาวเกือบทุกชนิด นกและปลาบางชนิด ที่ขาดเอนไซม์แอลกูโลโนแลกโตนอ็อกซิเดส (L-gulonolactone oxidase) ซึ่งจำเป็นต่อการสังเคราะห์วิตามินซี จึงจำเป็นต้องได้รับวิตามินซีจากอาหาร วิตามินซีพบมากในเยื่อพืช และมีความเข้มข้นสูงในผลไม้จำพวกส้ม (ส้ม เลมอน มะนาว เกรปฟรุต) มะเขือเทศ มันฝรั่ง กะหล่ำปลี และพริกหยวก นอกจากนี้ยังพบวิตามินซีในเนื้อเยื่อสัตว์ เช่นจากการศึกษาอาหารของชนพื้นเมืองอินุอิต (เอสกิโม) ซึ่งแทบไม่มีการรับประทานผักผลไม้แต่ไม่มีปัญหาโรคลักปิดลักเปิด พบว่าชาวอินุอิตได้รับวิตามินซีอย่างเพียงพอ
จากอาหารพื้นเมืองเช่นหนังปลาวาฬ และผลิตภัณฑ์จากสัตว์อื่น ๆ ในเขตหนาวเช่น แมวน้ำ สิงโตทะเล ซึ่งมีวิตามินซีสูง โดยมีการรับประทานดิบ ๆ ไม่ผ่านความร้อน ทำให้วิตามินซีในเนื้อเยื่อสัตว์ไม่ถูกทำลาย

## อ้างอิง

หมวดหมู่:โรคสัตว์
หมวดหมู่:การขาดวิตามิน
หมวดหมู่:ภาวะเลือดจางจากการขาดสารอาหาร
กูเกิล ทีวี

**กูเกิล ทีวี** () เป็นระบบปฏิบัติการสมาร์ททีวีจากกูเกิลที่ร่วมพัฒนากับ Intel, Sony และ Logitech เปิดตัวในเดือนตุลาคม ค.ศ. 2010 ด้วยอุปกรณ์ทางการในช่วงแรกผลิตโดย Sony และ Logitech กูเกิล ทีวีทำงานด้วยระบบปฏิบัติการแอนดรอยด์ 3.0/3.2 และเว็บเบราว์เซอร์ กูเกิลโครม เพื่อสร้างโทรทัศน์เชิงโต้ตอบ แสดงข้อมูลด้านบนที่มีอยู่ในโทรทัศน์อินเทอร์เน็ต และเว็บทีวี เว็บไซต์เพื่อเพิ่มส่วนติดต่อผู้ใช้ 10 ฟุต

อุปกรณ์ของกูเกิล ทีวีรุ่นแรกมาจากโปรเซสเซอร์ x86 architecture ซึ่งสร้างและจำหน่ายโดย Sony กับ Logitech ส่วนอุปกรณ์รุ่นที่สองมาจากโปรเซสเซอร์ ARM architecture พร้อมคู่ค้าเพิ่มเติม เช่น LG, Samsung, Vizio และ Hisense

แอนดรอยด์ ทีวีสืบทอดต่อจากกูเกิล ทีวีในเดือนมิถุนายน ค.ศ. 2014 ในช่วงเดือนมิถุนายน ค.ศ. 2014 ชุดเครื่องมือพัฒนาซอฟต์แวร์ของกูเกิล ทีวีไม่สามารถใช้งานได้อีกต่อไป ทำให้ยุติการพัฒนาซอฟต์แวร์ในอนาคตสำหรับอุปกรณ์ที่มีอยู่และปิดตัวแพลตฟอร์ม

## ดูเพิ่ม
* สมาร์ตทีวี
* โทรทัศน์เชิงโต้ตอบ
* โทรทัศน์อินเทอร์เน็ต
* โฮมเธียเตอร์พีซี
* Tivoization
* แอนดรอยด์ ทีวี

## อ้างอิง

## แหล่งข้อมูลอื่น

หมวดหมู่:กูเกิล
หมวดหมู่:โทรทัศน์เชิงโต้ตอบ
หมวดหมู่:อุปกรณ์แอนดรอยด์
หมวดหมู่:เว็บเบราว์เซอร์
หมวดหมู่:สมาร์ททีวี
เล็บขบ

**เล็บขบ** หรือ **เล็บคุด** () เป็นรูปแบบทั่วไปของโรคเล็บ เล็บขบมักเป็นสภาวะที่เจ็บปวดซึ่งเล็บโตจนบาดเข้าไปในเนื้อใต้เล็บข้างหนึ่งหรือทั้งสองข้าง สภาวะนี้พบเฉพาะในวัฒนธรรมที่สวมรองเท้าและไม่พบในประชากรที่เดินเท้าเปล่าเป็นประจำ เพราะโรคนี้เกิดจากรองเท้าดันเล็บลงข้างล่าง

สภาพดังกล่าวเริ่มต้นจากการอักเสบของเนื้อใต้เล็บอันเกิดจากจุลินทรีย์ รองจากกรานูโลมา ผลคือ เล็บถูกฝังอยู่ในกรานูโลมา แม้ว่าเล็บขบสามารถเกิดได้ทั้งในเล็บมือและเล็บเท้า แต่โดยทั่วไปพบเกิดกับเล็บเท้ามากกว่า เล็บขบแท้เกิดจากเล็บเจาะเข้าไปในเนื้อจริง เล็บขบไม่ควรสับสนกับสภาพของเล็บที่เจ็บปวดอื่น ๆ เช่น เล็บโค้ง (involuted nail) หรือมีตาปลา (corn) หนังหนาด้าน (callus) หรือเศษอยู่ใต้ร่องเล็บ (nail sulcus) หรือแผ่นเล็บ (nail plate)  นอกจากนี้ยังไม่ควรสับสนกับความผิดปกติของเล็บที่คล้ายกันอย่างเล็บนูน (convex nail) 

## อ้างอิง

หมวดหมู่:เล็บ
หมวดหมู่:โรคผิวหนัง
นกโนรี

[thumb|250px|นกโนรีสีแดงที่[สวนสัตว์พาต้า]]

**นกโนรี** เป็นสกุลของนกปากขอสกุลหนึ่ง ใช้ชื่อสกุลว่า *Lorius* จัดเป็นนกขนาดกลางในอันดับนี้ มีความยาวจากจะงอยปากจรดปลายหาง 30 เซนติเมตร หางสั้น

พบกระจายพันธุ์ในแถบประเทศอินโดนีเซีย หมู่เกาะโมลุกกะ ปาปัวนิวกินี และหมู่เกาะโซโลมอน ลำตัวสีสดใสต่างกันไปตามชนิด เช่น แดงเข้มไปหมดทั้งตัว ยกเว้นปลายปีก ปาก และนิ้ว เป็นต้น

มีอุปนิสัยปกติจะอาศัยอยู่อย่างโดดเดี่ยว เว้นแต่ว่าเมื่อจับคู่แล้วจึงไม่แยกห่างจากกัน มีบ้างในบางครั้งจะอยู่รวมกันเป็นฝูงราว 4-6 ตัว ชอบบินสูงเหนือยอดไม้ ไม่ส่งเสียงร้องในขณะบินเหมือนนกชนิดอื่นในอันดับเดียวกัน อาหารหลักคือ ผลไม้สุกที่มีรสหวาน โดยมีตอนปลายของลิ้นก็ตรงที่ลิ้นที่ม้วนเป็นหลอดได้ สำหรับดูดกินน้ำหวานจากดอกไม้ และมีหนอนหรือแมลงเป็นอาหารเสริม โดยปกติแล้วจะวางไข่ครั้งละไม่เกิน 2 ฟองเท่านั้น

นกโนรีก็เหมือนนกชนิดอื่นในอันดับนี้ คือ นิยมเลี้ยงเป็นสัตว์เลี้ยง ในประเทศไทยเชื่อว่ามีผู้นำเข้ามาเลี้ยงตั้งแต่สมัยกรุงศรีอยุธยา แต่ไม่สามารถที่จะฝึกหัดให้เลียนเสียงมนุษย์ได้เหมือนนกชนิดอื่น

## การจำแนก
แบ่งได้ทั้งหมด 6 ชนิด และชนิดย่อยต่าง ๆ ดังนี้

**สกุล ''Lorius*** <small>Vigors 1825</small>
**Lorius garrulus* <small>(Linnaeus 1758)</small>
***Lorius garrulus flavopalliatus* <small>Salvadori 1877</small>
***Lorius garrulus garrulus* <small>(Linnaeus 1758)</small>
***Lorius garrulus morotaianus* <small>(Bemmel 1940)</small>
**Lorius domicella* <small>(Linnaeus 1758)</small>
**Lorius lory* <small>(Linnaeus 1758)</small>
***Lorius lory cyanauchen* <small>(Muller, S 1841)</small>
***Lorius lory erythrothorax* <small>Salvadori 1877</small>
***Lorius lory jobiensis* <small>(Meyer, AB 1874)</small>
***Lorius lory lory* <small>(Linnaeus 1758)</small>
***Lorius lory salvadorii* <small>Meyer, AB 1891</small>
***Lorius lory somu* <small>(Diamond 1967)</small>
***Lorius lory viridicrissalis* <small>Beaufort 1909</small>
**Lorius hypoinochrous* <small>Gray, GR 1859</small>
***Lorius hypoinochrous devittatus* <small>Hartert 1898</small>
***Lorius hypoinochrous hypoinochrous* <small>Gray, GR 1859</small>
***Lorius hypoinochrous rosselianus* <small>Rothschild & Hartert 1918</small>
**Lorius albidinucha* <small>(Rothschild & Hartert 1924)</small>
**Lorius chlorocercus'' Gould 1856

## อ้างอิง

## แหล่งข้อมูลอื่น

หมวดหมู่:นกที่เป็นสัตว์เลี้ยง
หมวดหมู่:นกแก้ว
รัญดภา มันตะลัมพะ

**รัญดภา มันตะลัมพะ** (เกิด 18 พฤศจิกายน พ.ศ. 2535) ชื่อเล่น **พลอย** เป็นนักแสดงและนักกีฬาลีลาศชาวไทย และเป็นรองอันดับ 1 มิสทีนไทยแลนด์ ปี 2010 อดีตนักแสดงสังกัดช่อง 7HD ปัจจุบัน​หมดสัญญาและผันตัวไปเป็นนักแสดง​อิสระ

## การศึกษา
รัญดภาจบการศึกษาระดับอนุบาลที่ โรงเรียนอนุบาลกุลมาศ กรุงเทพมหานคร จบการศึกษาระดับประถมศึกษาและมัธยมศึกษาที่ โรงเรียนเรยีนาเชลีวิทยาลัย จังหวัดเชียงใหม่ จบการศึกษาระดับปริญญาตรี ที่ คณะศิลปกรรมศาสตร์ เอกนาฏศิลป์สากล มหาวิทยาลัยศรีนครินทรวิโรฒ

## ผลงานด้านการแสดง

### ละครโทรทัศน์

### ละครสั้น
* ฟ้ามีตา (2555)
** ตอน สาวไส้ให้กากิน
** ตอน เด็กผี
* ฟ้ามีตา (2557)
** ตอน คืนตาค้าง
** ตอน เมียเก็บ เด็กเสี่ย
* ฟ้ามีตา (2558) ตอน นางสาวข้าวผัด
* ฟ้ามีตา (2559) ตอน เจ้าที่
* ฟ้ามีตา (2560) ตอน คืนข้ามปี
* ฟ้ามีตา (2561) ตอน ฟางเส้นสุดท้าย
* ฟ้ามีตา (2566) ตอน ห่วงรัก
* โซน 7 เขตพิศวง (2567) ตอน เพื่อนบ้านตัวแสบ

### ภาพยนตร์
* พี่ชาย My Hero (2558)
### พิธีกรรายการ
* เจาะสนาม Weekly (2561 – 2564)
* เมาท์สะเด็ด 7 สี (ผลิตโดย Tero Entertainment) ทุกบ่ายวันจันทร์-ศุกร์ เวลา 14.45-15.45 น. ร่วมกับ บีม-ศรัณยู ประชากริช, พัด-พัดชา เอนกอายุวัฒน์, ดีเจบอย-ฌาฆฤณ ชุมมิ่ง, ดีเจวี-รวีโรจน์ เลิศพิภพเมธา, นิวหนวด-ธนิศ แก้วนาค (16 มิถุนายน - 31 สิงหาคม พ.ศ. 2564)

### ออนไลน์
* **พ.ศ. 2561** : Ep.1 ฮาน่า มุกดา พลอย ทางช่อง YouTube:PHM Channel ร่วมกับ ฮาน่า ลีวิส, มุกดา นรินทร์รักษ์
* **พ.ศ. 2564** : จานเด็ด 7 เรื่องเมาท์ EP.1 ทางช่อง YouTube:Ch7HD

### เพลง
* สมาชิกวง TRIXX
** มีผลงานเพลง ฉันไม่โอเค (2562)
** นางเอก MV เพลง My Sissy ศิลปิน KKP กามิกาเซ่ (2563)

## รางวัล
* รองอันดับ 1 Miss Teen Thailand 2010
* Miss AIA จากเวที Miss Teen Thailand 2010
* นักกีฬาลีลาศทีมชาติไทย

## อ้างอิง

## แหล่งข้อมูลอื่น
* 

หมวดหมู่:บุคคลจากอำเภอเมืองเชียงใหม่
หมวดหมู่:บุคคลจากโรงเรียนเรยีนาเชลีวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักกีฬาชาวไทย
หมวดหมู่:นักกีฬาจากจังหวัดเชียงใหม่
หมวดหมู่:มิสทีนไทยแลนด์
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดเชียงใหม่
หมวดหมู่:นักร้องหญิงชาวไทย
หมวดหมู่:นักแสดงสังกัดช่อง 7
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักเต้นไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นางงามไทย
หมวดหมู่:พุทธศาสนิกชนชาวไทย
สกุลนกกระตั้วดำ

*สำหรับนกกระตั้วดำอีกชนิด ดูที่: [[นกกระตั้วดำ]]*

**นกกระตั้วดำ** () เป็นสกุลของนกปากขอขนาดใหญ่ ในวงศ์นกกระตั้ว (Cacatuidae) ใช้ชื่อสกุลว่า *Calyptorhynchus*

สกุลนี้บรรยายทางวิทยาศาสตร์โดยนักธรรมชาติวิทยาชาวฝรั่งเศส อองเซลเม่ เกต็อง เดมาไรซ์ ในปี ค.ศ. 1826 พบทั้งหมด 5 ชนิด ทั้งหมดส่วนใหญ่มีขนสีทึบทึมเช่น สีเทา หรือสีน้ำตาลเข้ม และการอนุกรมวิธานจะพิจารณาตามตามขนาดและบางส่วนของขนขนาดเล็กสีแดง, สีเทา และสีเหลืองโดยเฉพาะอย่างยิ่งในขนหาง จัดได้ว่ามีลักษณะทางพันธุกรรมที่ใกล้เคียงกับนกกระตั้วแก๊ง-แก๊ง (*Callocephalon fimbriatum*) และนกคอกคาเทล (*Nymphicus hollandicus*) ซึ่งมีขนาดเล็กกว่ามาก

ถือได้ว่าเป็นสกุลที่มีขนาดใหญ่ที่สุดของนกกระตั้วที่มิได้มีขนสีขาว และแบ่งออกได้เป็น 2 สกุลย่อย คือ *Calyptorhynchus* และ *Zanda* โดยพิจารณาจากสีขนและความแตกต่างกันระหว่างเพศ

## การจำแนก
สกุลย่อย *Calyptorhynchus* (นกที่มีสีขนแดงและสีดำ)
* *[[Calyptorhynchus (Calyptorhynchus) banksii]]*
** *Calyptorhynchus (Calyptorhynchus) banksii banksii*
** *Calyptorhynchus (Calyptorhynchus) banksii graptogyne*
** *Calyptorhynchus (Calyptorhynchus) banksii macrorhynchus*
** *Calyptorhynchus (Calyptorhynchus) banksii naso*
** *Calyptorhynchus (Calyptorhynchus) banksii samueli*
* *[[Calyptorhynchus (Calyptorhynchus) lathami]]*
** *Calyptorhynchus (Calyptorhynchus) lathami lathami*
** *Calyptorhynchus (Calyptorhynchus) lathami erebus*
** *Calyptorhynchus (Calyptorhynchus) lathami halmaturinus*
สกุลย่อย *Zanda* (นกที่มีสีขนดำ, เหลือง และขาว)
* *[[Calyptorhynchus (Zanda) funereus]]*
** *Calyptorhynchus (Zanda) funereus funereus*
** *Calyptorhynchus (Zanda) funereus whiteae* (ไม่เป็นที่ยอมรับกันอย่างแพร่หลาย)
** *Calyptorhynchus (Zanda) funereus xanthanotus*
* *[[Calyptorhynchus (Zanda) latirostris]]*
* *[[Calyptorhynchus (Zanda) baudinii]]*

## อ้างอิง

## บรรณานุกรม
* Astuti, Dwi (2004?) : A phylogeny of cockatoos (Aves: Psittaciformes) inferred from DNA sequences of the seventh intron of nuclear *β*-fibrinogen gene. Doctoral work, Graduate School of Environmental Earth Science, Hokkaido University, Japan. PDF fulltext 
* Brown, D.M. & Toft, C.A. (1999) : Molecular systematics and biogeography of the cockatoos (Psittaciformes: Cacatuidae). *[[Auk (journal)|Auk]]* **116** (1) : 141-157.
* 

## แหล่งข้อมูลอื่น

ดำ
รางวัลนาฏราช สาขาละครยอดเยี่ยม

** รางวัลนาฏราช รางวัลละครยอดเยี่ยม** (อังกฤษ: Nataraja Award for Best Drama) เป็นหนึ่งใน รางวัลนาฏราช ที่จัดขึ้นทุกปีโดย สมาพันธ์สมาคมวิชาชีพวิทยุกระจายเสียงและวิทยุโทรทัศน์ จัดขึ้นครั้งแรกเมื่อปี พ.ศ. 2553 โดยรางวัลนี้มอบให้กับผู้จัดละครโทรทัศน์ และเป็นสาขาเดียวที่สมาชิกของสมาพันธ์ทุกคนมีสิทธิ์ส่งการเสนอชื่อและลงคะแนนในการลงคะแนนเสียงครั้งสุดท้าย สาขาละครยอดเยี่ยมมักจะเป็นรางวัลสุดท้ายที่ประกาศในค่ำคืนและถือเป็นรางวัลอันทรงเกียรติที่สุดของงาน

## เกณฑ์การตัดสิน
* องค์ประกอบของละครสอดคล้องกัน เช่น ด้านการแสดง ด้านศิลป์ ด้านการผลิต
* แนวคิดของละครแปลกใหม่สร้างสรรค์ให้สารประโยชน์และความบันเทิง 
* การดำเนินเรื่องน่าติดตาม

## ผู้ได้รับรางวัลและเข้าชิง
ปีที่ปรากฏจะเป็นปีที่ละครเรื่องนั้นออกอากาศ ไม่ใช่ปีที่จัดงานประกาศผลรางวัลนาฏราช ละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครที่ได้รับการเสนอชื่อเข้าชิง

## อ้างอิง
*http://natarajaawards.com/nataraj_news_detail.asp?nID=22

หมวดหมู่:รางวัลนาฏราช
ประกิต ด่านขุนทด

**ประกิต ด่านขุนทด** เกิดวันที่ 30 ธันวาคม พ.ศ. 2526 เป็นนักฟุตซอลชาวไทย ปัจจุบันเล่นให้กับสโมสรฟุตซอลการท่าเรือไทย ในไทยแลนด์ฟุตซอลลีก และฟุตซอลทีมชาติไทยชุดปัจจุบัน ในตำแหน่งผู้รักษาประตู

เขาเป็นหนึ่งในผู้เล่นที่ลงเล่นให้กับทีมชาติไทย ในศึกฟุตซอลชิงแชมป์โลก 2012 ที่ประเทศไทยเป็นเจ้าภาพ

## อ้างอิง
* http://www.fifa.com/worldfootball/statisticsandrecords/players/player=362397/index.html 

หมวดหมู่:นักฟุตซอลชายชาวไทย
หมวดหมู่:นักกีฬาชาวไทย
หมวดหมู่:บุคคลจากจังหวัดชัยภูมิ
หมวดหมู่:ผู้รักษาประตูฟุตซอล
หมวดหมู่:ผู้เล่นสโมสรฟุตซอลการท่าเรือ
โททัลวอร์

***โททัลวอร์*** () เป็นชุดเกมวางแผนที่พัฒนาโดยครีเอทีฟแอสเซมบลี ตัวเกมเป็นการรวมการวางแผนเทิร์นเบสและการจัดการทรัพยากร กับการควบคุมการรบยุทธวิธีเรียลไทม์ *[[โชกุน: โททัลวอร์]]* เป็นเกมแรกของชุด ออกวางจำหน่ายเมื่อปี 2000 โดยเกมภาคล่าสุดคือ *[[โททัลวอร์: ฟาโรห์]]* ซึ่งวางจำหน่ายในวันที่ 12 ตุลาคม 2023 ซีรีส์นี้มียอดขายมากกว่า 20 ล้านชุด

## เกม
### ภาคหลัก

## อ้างอิง


หมวดหมู่:วิดีโอเกมยุทธวิธีเรียลไทม์
หมวดหมู่:แฟรนไชส์วิดีโอเกม
นกคอกคาทีล

**นกคอกคาทีล** (; ) นกปากขอขนาดเล็กชนิดหนึ่ง อยู่ในวงศ์นกกระตั้ว (Cacatuidae) จัดเป็นเพียงชนิดเดียวที่อยู่ในสกุล *Nymphicus* และนับเป็นชนิดที่เล็กที่สุดในวงศ์นี้

thumb|left| ''Nymphicus hollandicus'' (สิ่งสะสมของพิพิธภัณฑ์ประวัติศาสตร์ธรรมชาติตูลูส)
มีขนาดลำตัวยาวประมาณ 25 เซนติเมตร ตัวผู้มีลำตัวเป็นสีเทา ๆ ปีกจะเป็นแถบสีขาว หัวเป็นสีเหลืองอ่อน มีหงอนยาวสูงขึ้นมาที่แก้ม มีหย่อมสีส้มเด่นชัดปากเป็นสีเทา ตัวเมียมีลักษณะคล้ายกับตัวผู้ แต่หัวจะเป็นสีเหลืองอมเทา สีส้มที่แก้มไม่เด่นชัดนัก และหางจะเป็นสีเหลืองมีลายขีดสีเทาขวางอยู่

มีถิ่นกระจายพันธุ์อยู่ในประเทศออสเตรเลีย มักอาศัยอยู่ตามทุ่งโล่งใกล้ ๆ กับแหล่งน้ำที่อยู่ลึกเข้าไปในแผ่นดิน ห่างจากชายฝั่งทะเล มักจะอยู่ร่วมกันเป็นกลุ่มเล็ก ๆ หรือเป็นคู่ ๆ ขณะบินจะเกิดเสียงจนสามารถได้ยิน กินอาหารได้แก่ เมล็ดหญ้า เมล็ดพืชล้มลุก ผลไม้ และลูกไม้ขนาดเล็ก

นกคอกคาทีล ก็เหมือนนกปากขอหรือนกกระตั้วชนิดอื่นทั่วไป ที่นิยมเลี้ยงเป็นสัตว์เลี้ยง ปัจจุบันมีการเพาะขยายพันธุ์ จนได้สายพันธุ์ที่มีสีสันและลวดลายสวยงามกว่านกที่มีอยู่ในธรรมชาติแท้ๆ

## อ้างอิง

## แหล่งข้อมูลอื่น

* 
* 
* Inte Onsman, MUTAVI Research & Advice Group, 23 เมษายน 2007
* International Cockatiel Association, *cockatiels.org*
* Talk Cockatiels Forum, *talkcockatiels.com*
* Cockatiel (''Nymphicus hollandicus''), Internet Bird Collection

หมวดหมู่:วงศ์นกกระตั้ว
หมวดหมู่:นกที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
หมวดหมู่:นกที่พบในประเทศออสเตรเลีย
ณพอาภา เทวกุล ณ อยุธยา

**ณพอาภา เทวกุล ณ อยุธยา** หรือ **ยุ้ย** เป็นนักร้องชาวไทย มีผลงานเพลงกับค่ายอาร์เอส

## ประวัติ
**ณพอาภา เทวกุล ณ อยุธยา** (ชื่อเล่น: ยุ้ย) เกิดเมื่อวันที่ 7 พฤศจิกายน พ.ศ. 2527 เป็นนักร้อง และนักแต่งเพลงชาวไทย เป็นที่รู้จักจากการเป็นศิลปินภายใต้สังกัด อาร์เอส โปรโมชั่น 

ยุ้ยเป็นนักร้องหญิงเดี่ยวที่มากด้วยความสามารถทั้งการร้องเพลงและเล่นดนตรี โดยเริ่มหัดเล่นเปียโนมาตั้งแต่เด็ก พอโตขึ้นก็หันมาจับกีตาร์อีกอย่างหนึ่ง นอกจากเล่นแล้วยังชอบแต่งเพลง ทั้งเขียนเมโลดี้และเนื้อร้อง โดยเรียนจบทางด้านร้องเพลงมาโดยตรง

ยุ้ยคือเจ้าของลายมือคำว่า "เรารักในหลวง" บนสติ๊กเกอร์ที่ฮิตกันทั่วบ้านทั่วเมือง โดยมีที่มาจากการออกแบบเสื้อยืด ที่ทำขึ้นเพื่อหารายได้สร้างอาคารให้กับโรงเรียนจิตลดาที่เธอร่ำเรียนอยู่ในตอนนั้น นอกจากนี้ยังได้รับการคัดเลือกให้เป็นตัวแทนเยาวชนไทย ในการทำหนังสือ "๙ ย่างตามรอยเท้าพ่อ" คู่มือสร้างแรงบันดาลใจจากในหลวงสู่เยาวชน เมื่อปลายปี 2549 โครงการ สสส. และบ่อยครั้งที่ทำหน้าที่เป็นวิทยากรให้กับเยาวชน รวมถึงกิจกรรมเพื่อสังคมอีกมากมาย

ยุ้ยมีผลงานเพลงครั้งแรกเมื่อปี 2550 ในชื่อัลบั้ม "Yui ยุ้ย ณพอาภา" และในปี 2551 เธอก็มีผลงานชุดที่สองคือ อัลบั้ม "Love-i-view (เลิฟ-ไอ-วิว)" ที่เธอมีส่วนร่วมช่วยคิดทำเพลงในทุกขั้นตอน ตั้งแต่คิดหาคอนเซ็ปต์อัลบั้ม และยังมีส่วนร่วมในการแต่งเนื้อร้องและทำนอง ในงานชุดนี้อีกด้วย

นอกจากนี้ยังมีซิงเกิ้ลเดี่ยวของตนเองที่ได้ บดินทร์ เจริญราษฎร์ หรือเป้ วงMild มาร่วมfeat.อีกด้วย คือเพลง "ล้างใจ" เป็นเพลงเก่าที่นำมาขับร้องใหม่ ต้นฉบับคือ อนันต์ บุญนาค

ยุ้ยเรียนจบชั้นมัธยมศึกษาจาก โรงเรียนจิตรลดา และสำเร็จการศึกษาในระดับปริญญาตรี เกียรตินิยมอันดับ 1 จาก ภาควิชาศิลปนิเทศ (ปัจจุบัน คือ ภาควิชาดนตรี) สาขาวิชาเอกดนตรีตะวันตก คณะมนุษยศาสตร์ มหาวิทยาลัยเกษตรศาสตร์ ก่อนเดินทางไปเรียนต่อระดับปริญญาโท MA Design Management ที่ Winchester School of Art, University of Southampton ประเทศอังกฤษ

ปัจจุบันนอกจากยุ้ยจะเป็นศิลปินแล้ว ยุ้ยยังรับหน้าที่อีกหนึ่งบทบาท คือ เป็นอาจารย์พิเศษให้กับภาควิชาดนตรี คณะมนุษยศาสตร์ มหาวิทยาลัยเกษตรศาสตร์ด้วย

และในเดือน มกราคม 2564 ยุ้ยและกลุ่มเพื่อนในแวดวงดนตรีได้สร้างกลุ่มทางดนตรีขึ้นมาภายใต้ชื่อ Y25 Music Space โดยมุ่งเน้นให้เป็นพื้นที่อิสระทางดนตรีแก่ศิลปินทุกยุคทุกสมัย เพื่อสร้างกิจกรรมพบปะแฟน ๆ ผ่านระบบ Live streaming ผ่านทางเพจ Y25 Music Space โดยมี concept ให้ศิลปินไม่ว่าจะค่ายใดก็ตาม มาร้องเพลงที่คิดถึง และอยากร้องโดยเฉพาะเพลงในยุค 80s และ 90s ศิลปินที่เข้ามาร่วมกิจกรรม ได้แก่ นิโคล เทริโอ, บีม กวี, ตอง ภัครมัย, ดัง พันกร, โน้ต-ตูน, ฯลฯ โดยได้รับการตอบรับที่ดีจากทั้งผู้ฟัง และศิลปินเอง

## ผลงาน
### อัลบั้มเพลง
#### อัลบั้ม Yui ณพอาภา (EP) พ.ศ. 2550
* ให้ฉันรักเธอ
* อยู่คนเดียวไม่ได้แล้ว
* แรงบันดาลใจ
* ขอโทษนะ..ไม่ได้ตั้งใจ
* คนที่อยากฟัง

#### อัลบั้ม LOVE - I - VIEW พ.ศ. 2551
* แอบตะโกน
* มีไหม...ใครสักคน
* อยากให้เหงาเท่ากัน
* อกหักตั้งแต่เริ่มรักเธอ 
* คำขอ (Feat. MR.POSTMAN)
* Green Please (feat. เฟย์ ฟาง FFK, น้องฟินน์, แจม Siska, ป็อป Jo-Pop)

### ซิงเกิ้ล
* เพลง ผู้หญิงที่หารักจริงไม่เจอ โปรเจกต์พิเศษ Fail In Love Club / ต.ค. 2552
* เพลง ล้างใจ Feat.เป้ (Mild) / ม.ค 2555
* เพลง จากใจถึงใจ (เพลงพิเศษ) / ธ.ค. 2555

### ภาพยนตร์
* เพลงของพ่อ (ผลิตในโครงการภาพยนตร์เฉลิมพระเกียรติ "เทิดเกล้า") จากคำสอนของพ่อ

## อ้างอิง

หมวดหมู่:นักร้องหญิงชาวไทย
หมวดหมู่:ราชสกุลเทวกุล
หมวดหมู่:ณ อยุธยา
ตรีวรัตถ์ ชุติวัฒน์ขจรชัย

**ตรีวรัตถ์ ชุติวัฒน์ขจรชัย**  (ชื่อเดิม : อัญญาฤทธิ์ พิทักษ์ติกุล)  เกิดเมื่อวันที่ 9 ตุลาคม พ.ศ. 2537 เป็นนักแสดงชาวไทย มีชื่อเสียงจากภาพยนตร์เรื่อง **[[แฟนฉัน]]** โดยรับบทเป็น *บอย*

## การศึกษา
* ระดับมัธยมศึกษา : โรงเรียนสารสาสน์วิเทศรังสิต
* ระดับปริญญาตรี : มหาวิทยาลัยกรุงเทพ

## ผลงานละคร
### ละครโทรทัศน์
*2544 แม่โขง ช่อง7 รับบท อองรี
* 2547 มนต์รักอสูร ช่อง 3 รับบท คุณนันท์
*2547-2548 ครูไหวใจร้าย ช่อง3
* 2547 กลิ้งไว้ก่อน ช่อง 7 (รับเชิญ)
* 2548 อยู่กับก๋ง ช่อง 5
* 2548 ใต้ร่มเงารัก ช่อง 3 รับบท ตั้งเต
* 2550 หัวใจศิลา ช่อง 5 รับบท สาวิตต์ (วัยเด็ก)
* 2550 เกิร์ลคัพ รับหัวใจใส่ประตู ช่อง 7
* 2550 ใจใสรักษ์ยกก๊วน ช่อง 7
* 2550 ปี่แก้วนางหงส์ ช่อง 3 รับบท เปี๊ยก (รับเชิญ)
* 2556 เงาะแท้แซ่ฮีโร่ ช่อง 3
* 2556 แสนซนค้นรัก ช่อง 3 
* 2556 เสือสั่งฟ้า 2 พยัคฆ์ผยอง ช่อง 7 
* 2558 ตะพดโลกันตร์ ช่อง 7 
* 2558 จุมพิตพยัคฆ์สาว ช่อง 7 
* 2558 เหยี่ยวรัตติกาล ช่อง 7 
* 2559 อตีตา ช่อง 7 
* 2561 ถิ่นผู้ดี ช่อง 7 HD
* 2562 ตุ๊กตาผี ช่อง 3 
* 2564 สะใภ้เจ้าสัว ช่อง 3
* 2564 ธิดาซาตาน พีพีทีวี (รับเชิญ)
* 2569 ปะการังสีดำ ช่อง 3

### ละครชุด
* 2546 X 4 ช่อง 3 (รับเชิญ)
* 2547 แดนพิศวง ช่อง 3 ตอน เวลาที่หายไป (รับเชิญ)
* 2547 ครูไหวใจร้าย ช่อง 3 (รับเชิญ) 
* 2548 UFO ครอบครัวอลเวง ช่อง 7 
* 2548 มหัศจรรย์วันเกิด ไอทีวี (รับเชิญ)
* 2552 เซน...สื่อรักสื่อวิญญาณ ช่อง 5 ตอน ฮีโร่ในใจฉัน (รับเชิญ)
* 2554 ไต้ฝุ่นสุดซ่า สายฟ้าจอมกวน ช่อง 9
* 2556 ศีล 5 คนกล้าท้าอธรรม ช่อง 5 ตอน แผนสังหารยูซ่า รับบท ต้น (รับเชิญ)
* 2559 ต้นน้ำของแผ่นดิน ช่อง 5 เอชดี รับบท อินดี้ (เพื่อนต้นน้ำ) 
* 2560 บาปบริสุทธิ์ LIVE ตอน กีฬาเป็นยาวิเศษ ช่อง 7 เอชดี (รับเชิญ)
* 2564 ไวรัสวัยเลิฟ ชุด นักรบชุดขาว ช่อง 7 เอชดี 
* 2566 พิภพมัจจุราช ตอน ห้องเชือดออนไลน์ ช่อง 7 เอชดี
* 2568 พิภพมัจจุราช ตอน จอมลวงโลก ช่อง 3 เอชดี
* 2568 พิภพมัจจุราช ตอน วิญญาณตามติด ช่อง 3 เอชดี

### ซิตคอม
* 2547 สงครามข้างเตา ช่อง 3 (รับเชิญ)
* 2548 คนพิลึก ช่อง 3 (รับเชิญ)
* 2550 เฮง เฮง เฮง รับบท หนูแดง

### ผลงานภาพยนตร์
* 2546 แฟนฉัน รับบท บอย
* 2547 4เซี๊ยวซ่าส์..เทวดาส่งมากวน
* 2547 พระอภัยมณี ตอนสุดสาคร (รับเชิญ)
* 2548 เสือภูเขา (รับเชิญ)

### ผลงานพิธีกร
* รายการขบวนการแก่นกะโหลก ช่อง 7
* รายการสปอร์ตคิดส์ ช่อง ITV
* รายการการ์ตูน อินเดีย ช่อง 5

### พากย์เสียง
* นมดูเม็กซ์ 
* มามี่โพโค 
* ตู้เย็นมิซซูบิชิ 
* ธนาคารกรุงศรี 
* บัตรวันทูคอล 
* งานไทยแลนด์ดอกโชว์ 
* มาม่าช้างน้อย 
* ขนมปังฟาร์มเฮ้าส์ 
* ไดยาแฟนซีเยลลี่สามชั้น
* พากย์เสียง หนังแอนนิเมชั่น ก้านกลัวย 1 ปี 2549 (เป็น ก้านกล้วยตอนเด็ก)
* พากย์เสียง หนังแอนนิเมชั่น ก้านกล้วย 2 ปี 2552 (เป็น ดุ๊ยดุ่ย)
* พากย์เสียง หนังแมงมุมเพื่อนรัก ปี 2549 (เป็น ลูกหมูวิลเบอร์)
* พากย์เสียง หนังแอนนิเมชั่น the ant bully ปี 2549 (เป็น ลูคัส)

## แหล่งข้อมูลอื่น
* 

หมวดหมู่:นักแสดงเด็กชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักพากย์ชาวไทย
หมวดหมู่:นักพากย์การ์ตูน
หมวดหมู่:นักพากย์การ์ตูนชาวไทย
หมวดหมู่:365 ฟิล์ม
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
นกไต่ไม้

**นกไต่ไม้** () เป็นนกขนาดเล็กในอันดับนกเกาะคอน (Passeriformes) วงศ์หนึ่ง ใช้ชื่อวงศ์ว่า Sittidae

ลักษณะเป็นนกตัวเล็ก มีความยาวประมาณ 10-13 เซนติเมตร รูปร่างป้อม หางสั้น ปากแหลม มีความสามารถพิเศษคือ สามารถไต่ต้นไม้ด้วยนิ้วตีนลงมาในลักษณะเอาหัวลงได้ สามารถไต่ขึ้น ๆ ลง ๆ หรือไต่ไปรอบ ๆ ต้นไม้ หรือรอบ ๆ กิ่งไม้ได้คล่องแคล่วคล้ายกับหนู เพื่อหาแมลงและหนอนตามเปลือกไม้กิน และยังสามารถกินพืชอย่าง ลูกไม้ หรือเมล็ดพืชได้ด้วย ด้วยการคาบเมล็ดพืชขึ้นมายัดไว้ตามซอกเปลือกไม้ที่ลำต้นแล้วก็เอาปากจิกให้เปลือกเมล็ดนั้นแตกเพื่อจิกกินเนื้อใน

มีพฤติกรรมชอบอยู่รวมหากินรวม ๆ ไปในฝูงเดียวกันกับนกขนาดเล็กหลายชนิด มักพบตามป่าโปร่งบนเนินเขา ทำรังในโพรงไม้เล็ก ๆ และมีนิสัยประหลาด คือ ชอบคาบวัสดุต่าง ๆ มาปะติดปะต่อประดับไว้รอบ ๆ ปากโพรงรัง

พบกระจายพันธุ์ทั่วไปในทวีปเอเชีย, ยูเรเชีย, ยุโรป จนถึงตอนเหนือของแอฟริกา และทวีปอเมริกาเหนือ และมีเพียงสกุลเดียวเท่านั้น คือ *Sitta* (โดยมาจากภาษากรีกโบราณคำว่า *sittē* หมายถึง "นก" ขณะที่ชื่อสามัญในภาษาอังกฤษที่ว่า "Nuthatch" เชื่อว่าเพี้ยนมาจากคำว่า "Nut+hack" เพราะนกกลุ่มนี้ในทวีปยุโรปมีพฤติกรรมกระเทาะเปลือกลูกนัทกินเป็นอาหาร)

พบทั้งหมดประมาณ 24-27 ชนิด ในประเทศไทยพบทั้งหมด 5 ชนิด ได้แก่ นกไต่ไม้ท้องสีเม็ดมะขาม (*S. castanea*), นกไต่ไม้หน้าผากกำมะหยี่ (*S. frontalis*), นกไต่ไม้สีสวย (*S. formosa*), นกไต่ไม้โคนหางสีน้ำตาล (*S. nagaensis*) และนกไต่ไม้ใหญ่ (*S. magna*)  ทุกชนิดเป็นสัตว์ป่าคุ้มครองทั้งหมด นอกจากนี้แล้วยังมีอีกชนิดที่เป็นนกพลัดหลง คือ นกไต่ไม้สีน้ำเงิน (*S. azurea*) 

## อ้างอิง

## แหล่งข้อมูลอื่น

หมวดหมู่:นกเกาะคอน
หมวดหมู่:นกไต่ไม้
นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา

**นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา** () เป็นภาพยนตร์ส่วนหนึ่งของการ์ตูน นารูโตะ ตำนานวายุสลาตัน ปี 2012  ฉายในวันที่ 28 กรกฎาคม ค.ศ. 2012โดยการฉายในประเทศญี่ปุ่น ทำรายได้ไป US$ 3,799,276. ในวันที่ 14 สิงหาคม พ.ศ. 2555 สามารถขายบัตรได้ถึงr ¥1 billion (US$ 12.7 million)

สำหรับประเทศไทยได้เข้าฉายในโรงภาพยนตร์วันที่ 18 เมษายน ค.ศ. 2013 โดย โรส มีเดีย แอนด์ เอ็นเตอร์เทนเมนท์ จำกัด

## เนื้อเรื่อง
16 ปีที่แล้ว ชายสวมหน้ากากในนามว่า โทบิ ได้ปลดปล่อยปิศาจจิ้งจอกเก้าหางออกมารุกรานหมู่บ้านโคโนฮะ แต่นามิคาเสะ มินาโตะ ผู้นำหมู่บ้านและอุซึมากิ คุชินะ ภรรยาของเขาสามารถกำราบได้สำเร็จ โดยผนึกพลังของจิ้งจอกเก้าหางไว้ในร่างของลูกชายนามว่า อุซึมากิ นารูโตะ

ปัจจุบัน ชาวบ้านต่างอยู่เย็นเป็นสุข แต่ความสงบสุขก็ถูกทำลายเมื่อมีองค์กรนินจาลึกลับนามว่า แสงอุษา ได้บุกโจมตีหมู่บ้านโคโนฮะ นารูโตะตกตะลึงว่าทำไมองค์กรแสงอุษาจึงกลับมา ทั้งที่พวกเขาน่าจะตายไปนานแล้ว ขณะเดียวกันชายสวมหน้ากากก็ใช้คาถาลึกลับทำร้ายนารูโตะและซากุระ แล้วส่งพวกเขาไปอยู่ในโลกอีกมิติหนึ่งที่ผองเพื่อนและบรรดาอาจารย์ของพวกเขาได้เปลี่ยนไปยังกะคนละคน ซาสึเกะกลายเป็นหนุ่มเพลย์บอย ฮินาตะกลายเป็นสาวมั่นสุดร้อนแรง รวมถึงพ่อแม่ของนารูโตะยังมีชีวิตอยู่ และตำนานนินจาโฮคาเงะก็อาจจะเปลี่ยนไปด้วย

## อ้างอิง

## แหล่งข้อมูลอื่น
*Official website

พลิกมิติผ่าวิถีนินจา
หมวดหมู่:ภาพยนตร์อนิเมะที่ออกฉายในปี พ.ศ. 2555
ศิริพงษ์ ศิริภูล

**ดาบตำรวจ ศิริพงษ์ ศิริภูล**  เกิดวันที่ 9 กันยายน พ.ศ. 2508 ที่จังหวัดสุรินทร์ เป็นอดีตนักแบดมินตันทีมชาติไทย ผู้ซึ่งเข้าแข่งขันในโอลิมปิกฤดูร้อน 1992 และ 1996 ตลอดจนเป็นผู้ฝึกสอนให้แก่นักแบดมินตันทีมชาติไทย ทั้งในโอลิมปิกฤดูร้อน 2012 รวมถึงรายการหลี่หนิงไชนามาสเตอร์ซูเปอร์ซีรีส์ 2012

## ประวัติ
ศิริพงษ์ ศิริภูล เริ่มแข่งขันในโอลิมปิกฤดูร้อน 1992 ในประเภทชายคู่ โดยเป็นฝ่ายชนะรอบแรกร่วมกับปราโมทย์ ธีระวิวัฒน์ แต่ทั้งคู่เป็นฝ่ายแพ้ในรอบถัดมาและได้อันดับเก้าของการแข่งขัน สี่ปีต่อมาศิริพงษ์จับคู่กับคุณากร สุทธิโสตถิ์ โดยทั้งคู่เป็นฝ่ายแพ้ในรอบแรก ใน พ.ศ. 2541 เขาได้จับคู่กับปราโมทย์ ธีระวิวัฒน์ อีกครั้ง และได้อันดับสามของรายการบรูไนโอเพน และยังได้ชนะรางวัลเหรียญเงินในเอเชียนเกมส์ที่จัดขึ้นในปีเดียวกันนี้

เขาชนะการแข่งขันแบดมินตันชิงแชมป์ประเทศไทยครั้งแรกใน พ.ศ. 2532 จากการจับคู่กับปราโมทย์ ธีระวิวัฒน์ ในประเภทชายคู่ และลัดดาวัลย์ มูลศาสตรสาทร ในประเภทคู่ผสม และเป็นผู้ชนะในทั้งสองประเภทเป็นครั้งที่สามใน พ.ศ. 2539 โดยจับคู่กับคุณากร สุทธิโสตถิ์ และพรสวรรค์ ปลั่งเวช โดยเขาสามารถครองแชมป์ชายคู่ประเทศไทยได้ 4 สมัย และครองแชมป์คู่ผสมได้ 8 สมัยติดต่อกัน

## อ้างอิง

## แหล่งข้อมูลอื่น
* ทำเนียบแชมเปี้ยนแบดมินตันแห่งประเทศไทย คู่ผสม

หมวดหมู่:นักแบดมินตันโอลิมปิกทีมชาติไทย
หมวดหมู่:แชมป์แบดมินตันแห่งประเทศไทย
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักแบดมินตันในโอลิมปิกฤดูร้อน 1992
หมวดหมู่:ผู้เข้าแข่งขันโอลิมปิกฤดูร้อน 1996
หมวดหมู่:ผู้ฝึกสอนแบดมินตัน
หมวดหมู่:ผู้ฝึกสอนทีมชาติ
หมวดหมู่:นักกีฬาจากจังหวัดสุรินทร์
หมวดหมู่:บุคคลจากมหาวิทยาลัยรามคำแหง
หมวดหมู่:ตำรวจชาวไทย
หมวดหมู่:นักแบดมินตันชายชาวไทย
โซฟี่ (อุลตร้าแมน)

**อุลตร้าแมนโซฟี่** () เป็นตัวละครจากเรื่องอุลตร้าแมน โดยปรากฏตัวครั้งในแรก ในอุลตร้าแมน ตอนที่ 39 ในภายหลังได้ปรากฏตัวเพื่อช่วยเหลือพี่น้องอุลตร้าในสถานการณ์วิกฤตต่างๆ มีลักษณะเด่นที่ไม่มีร่างสถิตย์เฉพาะ

## ประวัติ
หัวหน้ากองกำลังป้องกันอวกาศ รับคำสั่งโดยตรงจากเจ้าพ่ออุลตร้า ทำหน้าที่พี่เลี้ยงให้กับยอดมนุษย์ที่ปฏิบัติภารกิจอยู่ทั่วจักรวาล เป็นนักสู้อุลตร้าที่ศัตรูให้ความเกรงขามมากคนหนึ่ง ครั้งหนึ่งเคยพลัดตกไปในหลุมดำ เพราะกลอุบายของยูดา แต่ได้รับการช่วยเหลือจากชนเผ่าอันโดร และกลับมาด้วยความสามารถที่มากกว่าเดิม โซฟีมาที่โลกมนุษย์ ครั้งแรก เพื่อนำร่างและวิญญานของอุลตร้าแมน ที่พ่ายแพ้ให้แก่แซ็ทต้อน กลับสู่ดาวอุลตร้า

## ข้อมูล
* ความสูง: 45 เมตร 
* น้ำหนัก: 45,000 ตัน
* ความเร็วในการวิ่ง: 650 กม. / ชม
*ความเร็วในการบิน: 10 แรงมัค
*ความเร็วใต้น้ำ: 300 แรงน็อค
*ความเร็วในพื้นดิน: 5 แรงมัค
*กำลังกระโดด: 450 เมตร
* อายุ: 25,000 ปี

### ลักษณะทางกายภาพ
จุดเด่น ที่ใช้แยกแยะโซฟี่ จากอุลตร้าแมนคนอื่น คือ โซฟี่ จะมีปุ่มพลังงานจำนวนมาก เรียกว่า สตาร์มาร์ค เรียงรายขนาบปุ่มคัลเลอร์ไทเมอร์กลางอกไล่ไปจนถึงบ่าและหัวใหล่ ร่างกายเป็นสีเงิน ลวดลายลำตัวเป็นสีแดง ลักษณะของลวดลายคล้ายอุลตร้าแมน แต่จะมีลวดลายเป็นเส้นขนานกับ ลวดลายหลักบริเวณไหล่ ท่อนแขน น่อง และบริเวณใต้อก

### ท่าไม้ตาย
;ลำแสง M87 (M87光線)
:ท่าไม้ตายลำแสงของโซฟี่
;ลำแสง Z (Z光線)
;อุลตร้าฟรอสท์ (ウルトラフロスト)

## อ้างอิง
 
 

หมวดหมู่:อุลตร้าซีรีส์
หมวดหมู่:ตัวละครในบันเทิงคดีที่มีความสามารถเกี่ยวกับน้ำแข็งหรือความเย็น
นารูโตะ ตำนานวายุสลาตัน เดอะมูฟวี่ พันธนาการแห่งเลือด

***นารูโตะ ตำนานวายุสลาตัน เดอะมูฟวี่ พันธนาการแห่งเลือด*** () เป็นเรื่อง ส่วนหนึ่งใน การ์ตูนชุด นารูโตะ ตำนานวายุสลาตัน ถูกฉายในประเทศญี่ปุ่น ในวันที่ 30 กรกฎาคม พ.ศ. 2554 และออกวางจำหน่ายในรูปแบบ DVD blu-ray ในวันที่ 25 เมษายน พ.ศ. 2555 

## เนื้อเรื่อง
อุซึมาคิ นารูโตะ ได้ถูกส่งตัวไปปฏิบัติภารกิจที่แคว้นคุโมงาคุเร ถูกจับตัวไว้เนื่องจากเกิดความเข้าใจผิดว่าไป พยายาม ลอบสังหารไรคาเงะแห่งคุโมงาคุเระ รวมไปถึงการสังหารโจนินจากคิริงาคุเระและอิวางะคุเระ ทำให้นารูโตะถูกส่งตัวไปยังเรือนจำโฮซึคิโจ เรือนจำเลือด เป็นสถานที่ใช้สำหรับจองจำอาชญากรหรือผู้กระทำผิด โดยมีมุอิเป็นผู้ควบคุมดูแลเรือนจำแห่งนี้เขาจะใช้วิชานินจาจองจำขั้นสูงสุดเพื่อปิดผนึกพลังของอาชญากรหรือผู้กระทำผิดทุกคนที่อยู่ที่นี่ ในสถานที่แห่งนี้ มีบางสิ่งจ้องจะเอาชีวิตของนารูโตะอยู่ ทำให้นารูโตะและพวกเพื่อนๆของเขาต้องต่อสู้เพื่อพิสูจน์ความบริสุทธิ์ของนารูโตะและค้นหาความจริงได้เริ่มต้นขึ้นแล้ว

## แหล่งข้อมูลอื่น
* 
* 
* 

คุกสีเลือด
หมวดหมู่:การ์ตูนญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2554
นกกาน้อยแถบปีกขาว

**นกกาน้อยแถบปีกขาว** (; ) เป็นนกชนิดหนึ่งในวงศ์นกกา (Corvidae)

จัดเป็นนกชนิดเดียวในสกุล *Platysmurus* กระจายพันธุ์ในประเทศบรูไน, อินโดนีเซีย, มาเลเซีย, พม่า, สิงคโปร์, และไทย พบในป่าลุ่มต่ำและป่าชายเลนในเขตร้อนและเขตอบอุ่น ปัจจุบันกำลังถูกคุกคามจากการสูญเสียถิ่นอาศัย

นกกาน้อยแถบปีกขาวยาวประมาณ 40 เซนติเมตร ตาสีแดง ขนสีดำตลอดตัว ยกเว้นปีกมีแถบสีขาวตามยาว มีหงอนสั้น ๆ บนหัว

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วงศ์นกกา
หมวดหมู่:นกที่พบในประเทศไทย
นารูโตะ ตำนานวายุสลาตัน เดอะมูฟวี่ หอคอยที่หายสาบสูญ

***นารูโตะ ตำนานวายุสลาตัน เดอะมูฟวี่ หอคอยที่หายสาบสูญ*** (; )

## เนื้อเรื่อง
ยามาโตะ นารูโตะ ซากุระ และซาอิ ได้รับภารกิจให้ไปจับกุมตัวมูคาเดะนินจาถอนตัว ทีม7 ได้ต้อนมูคาเดะมาจนถึงเมืองโรรัน มูคาเดะต้องการใช้พลังสายแร่มังกรเพื่อยึดครองโลก แต่ไม่สามารถทำอะไรผนึกของโฮคาเงะรุ่น4ได้ เขาจึงดูดผนึกของโฮคาเงะรุ่น4เข้าไปในตัวของเขา ทำให้เกิดเหตุระเบิดพลังแร่มังกร มันดูดนารูโตะและยามาโตะเข้าไปข้างในด้วย นารูโตะถูกส่งมา20ปีที่แล้ว นารูโตะได้พบกับ"ซาร่า"ราชินีองค์ต่อไปของเมืองโรรัน แต่กลับถูกลอบปลงพระชนม์โดยผลักตกลงมาจากหอคอย(คนที่ลอบปลงพระชนม์ราชินีคือ"อันโรคุซาน") แต่นารูโตะมาช่วยไว้ได้ทัน แล้วนินจาลึกลับก็ได้ปรากฏตัวขึ้น เขาผู้นั้นคือ "นามิคาเสะ มินาโตะ อาบูราเมะ ชิบิ และอาคิมิจิ โจสะ" พวกเขาก็ได้เล่าความจริงทั้งหมดให้นารูโตะฟัง และได้ช่วยกันจัดการกับมูคาเดะ นารูโตะและซาร่าได้ลอบเข้ามาในโรงงานผลิตหุ่นเชิด และได้พบกับอันโรคุซาน ความจริงทั้งหมดก็ถูกเปิดเผย ทำให้เกิดการปะทะกันขึ้น สุดท้ายอันโรคุซานก็พ่ายแพ้ต่อนารูโตะ แต่ได้เปิดเผยร่างจริง(แมงป่องผสมตะขาบ)และได้ต่อสู้กับนารูโตะและมินาโตะ นารูโตะและมินาโตะได้ใช้กระสุนวงจักรขั้นสุดยอดฆ่ามูคาเดะในที่สุด สุดท้ายนารูโตะก็ได้รู้ความจริงว่าพ่อของเขาก็คือคนที่ร่วมสู้มาด้วยตลอด มินาโตะ และได้กลับไปที่ปัจจุบัน

## อ้างอิง

## แหล่งข้อมูลอื่น
* Official Japanese website
* 
* Official TV Tokyo website
* 


หมวดหมู่:ภาพยนตร์อนิเมะที่ออกฉายในปี พ.ศ. 2553
หอคอยที่หายสาบสูญ
นกสาลิกาดง

**นกสาลิกาดง** () เป็นสกุลของนกเกาะคอนสกุลหนึ่ง ใช้ชื่อสกุลว่า *Urocissa* ในวงศ์นกกา (Corvidae)

เป็นนกที่มีสีสันสวยงาม โดยมากจะเป็นสีฟ้าหรือสีน้ำเงิน และขนหางยาวมาก พบกระจายพันธุ์เฉพาะในป่าของเอเชียตะวันออกและเอเชียตะวันออกเฉียงใต้ มีจะงอยปากที่หนาและแข็งแรง มีลักษณะใกล้เคียงกับนกในสกุล *[[Cissa]]*

พบทั้งหมด 5 ชนิด โดยในประเทศไทยพบเพียงชนิดเดียว คือ

* *[[Urocissa caerulea]]* Gould, 1863 พบเฉพาะเกาะไต้หวันเท่านั้น 	 
* *[[Urocissa erythrorhyncha]]*  (Boddaert, 1783) **นกขุนแผน** หรือ **นกสาลิกาดง** พบได้ในประเทศไทย  
* *[[Urocissa flavirostris]]*  (Blyth, 1846) พบได้ในอนุทวีปอินเดีย 
* *[[Urocissa ornata]]*  (Wagler, 1829) พบเฉพาะศรีลังกาเท่านั้น  
* *[[Urocissa whiteheadi]]* Ogilvie-Grant, 1899 พบได้ในจีนตอนล่าง, เกาะไหหลำ, เวียดนาม และลาว 

## อ้างอิง

## แหล่งข้อมูลอื่น

หมวดหมู่:วงศ์นกกา
นกอีเสือ

**นกอีเสือ** () เป็นวงศ์ของนกจับคอนขนาดเล็กวงศ์หนึ่ง ในชื่อวงศ์ว่า Laniidae 

เป็นนกขนาดเล็กมีความยาวประมาณ 18-25 เซนติเมตร จะงอยปากสั้นกว่าส่วนหัว ลักษณะเป็นตะขอ แบนข้าง และตอนปลายเป็นรอยบาก มีขนแข็งบริเวณมุมปากยาวคล้ายเส้นขน บางส่วนคลุมรูจมูก รูจมูกทะลุถึงกัน ปีกสั้น ปลายปีกมน มีขนปลายปีก 10 เส้น หางยาวเท่ากับปีก มีขนหาง 12 เส้น หน้าแข้งสั้นแต่ยาวกว่าปาก คลุมด้วยเกล็ดชนิดเกล็ดซ้อน นิ้วกลางรวมทั้งเล็บสั้นกว่าหน้าแข้ง นิ้วนอกและนิ้วกลางบริเวณโคนติดกันเล็กน้อย นิ้วในเป็นอิสระ

เป็นนกกินเนื้อ ด้วยการบินโฉบจับแมลง, สัตว์เลื้อยคลาน รวมถึงนกด้วยกันขนาดเล็กเป็นอาหาร ด้วยการฉีกกินเหมือนสัตว์กินเนื้อ ซึ่งบางครั้งหากกินไม่หมด ก็จะนำไปซุกซ่อนตามคาคบไม้หรือเสียบไว้ตามกิ่งไม้หรือลวดแหลม แล้วค่อยย้อนมากินทีหลัง ซึ่งพฤติกรรมดังกล่าวเหมือนเสือ อันเป็นที่มาของชื่อสามัญ 

ทำรังเป็นรูปถ้วยตามพุ่มไม้หรือต้นไม้ขนาดเล็ก ไข่มีสีแตกต่างกันออกไปและมีลายจุดสีต่าง ๆ ลูกที่เพิ่งเกิดใหม่ไม่มีขนปกคลุมร่างกาย และเดินไม่ได้ พบกระจายพันธุ์ทั้งในทวีปเอเชีย, ยุโรป, แอฟริกา และอเมริกาเหนือ 

แบ่งออกได้เป็น 4 สกุล (ดูในตาราง-บางข้อมูลจำแนกไว้แค่ 3 สกุล) ในประเทศไทยพบเพียงสกุลเดียว คือ *[[Lanius]]* ประมาณ 5 ชนิด มักพบตามทุ่งหญ้า หรือป่าหญ้า   ได้แก่

* นกอีเสือหลังแดง (*L. collurioides*)
* นกอีเสือสีน้ำตาล (*L. cristatus*)
* นกอีเสือหัวดำ (*L. schach*)
* นกอีเสือหลังเทา (*L. tephronotus*)
* นกอีเสือลาย (*L. tigrinus*)

ทุกชนิดเป็นนกอพยพ  และเป็นสัตว์ป่าคุ้มครองทั้งหมด

## รูปภาพ

ไฟล์:Shrike-provision Dried-frog01.jpg|ซากกบที่นกอีเสือเสียบไว้กับกิ่งไม้
ไฟล์:Grey-backed Shrike (Lanius tephronotus).jpg|นกอีเสือหลังเทา (*Lanius tephronotus*)
ไฟล์:Lanius.collurio.-.lindsey.jpg|ลักษณะรังของนกอีเสือ


## อ้างอิง

## แหล่งข้อมูลอื่น

หมวดหมู่:นกเกาะคอน
หมวดหมู่:นกอีเสือ
พระราชวังอิโอลานี

**พระราชวังอิโอลานี** () อยู่ในเขตศูนย์กลางธุรกิจของเมืองโฮโนลูลู รัฐฮาวาย สหรัฐอเมริกา เป็นพระราชวังเพียงแห่งเดียวในสหรัฐอเมริกา ซึ่งเป็นที่พักอย่างเป็นทางการในช่วงการปกครองของพระมหากษัตริย์ฮาวาย นอกจากนี้ยังเป็นสิ่งสำคัญทางประวัติศาสตร์แห่งชาติและทะเบียนสิ่งสำคัญทางประวัติศาสตร์แห่งชาติ สองผู้ปกครองของพระราชวังอิโอลานิ คือ พระราชา Kalākaua และพระราชินี Liliuokalani แห่งฮาวาย ซึ่งถูกล้มล้างจากอำนาจใน ค.ศ. 1893 และอาคารหลังนี้ถูกใช้เป็นศูนย์กลางการบริหารสำหรับรัฐบาลเฉพาะกาลของสาธารณรัฐฮาวาย จนกระทั่ง ค.ศ. 1969 อาคารหลังนี้ได้รับการบูรณะ และเปิดเป็นพิพิธภัณฑ์แก่สาธารณชนเมื่อ ค.ศ. 1978

## ระเบียงภาพ


ไฟล์:Iolani_Palace_(1317).JPG|ประตูหน้าด้านพระรางวังอิโอลานี
ไฟล์:Hawaii_kingdom_COA.jpg|ตราพระราชอาณาจักรฮาวาย
ไฟล์:Raising of American flag at Iolani Palace with US Marines in the foreground (detailed).jpg|พิธีเฉลิมฉลองการรวมดินแดนฮาวายเป็นส่วนหนึ่งของสหรัฐอเมริกา ค.ศ. 1898
ไฟล์:Iolani_Barracks.jpg|ป้อมทหารของพระราชวัง
ไฟล์:Iolani_Palace_(1325).JPG|ป้อมทหารของพระราชวัง
ไฟล์:Iolani_Palace_(1326).JPG|พลับพลาพระราชพิธีบรมราชาภิเษก


หมวดหมู่:พิพิธภัณฑ์ในสหรัฐ
หมวดหมู่:อาคารสภานิติบัญญัติ
หมวดหมู่:ที่ประทับของพระมหากษัตริย์ในรัฐฮาวาย
หมวดหมู่:พระราชวังในสหรัฐ
หมวดหมู่:สิ่งก่อสร้างในโฮโนลูลู
การจัดช่วงชั้นทางสังคม

**การจัดช่วงชั้นทางสังคม** () คือการแบ่งสถานะหรือชนชั้นทางสังคมโดยแบ่งจากพิ้นฐานทางเศรษฐกิจ ความมั่งคั่ง การเมือง ชนชาติ และนิยามอื่น ๆ ที่กำหนดโดยสังคมนั้น ๆ เป็นต้น

สี่ปัจจัยหลักของการจัดช่วงชั้นในสังคม 1. ความแตกต่างทางชนชาติหรือลักษณะเฉพาะแต่ละบุคคล 2. มีการสืบทอดกันมาจากรุ่นสู่รุ่น 3. การแบ่งชนชั้นไม่ได้กว้างขวางแต่หากหลากหลาย 4. และบางครั้งมีผลเกี่ยวข้องมาจากความเชื่อ

หมวดหมู่:ความเหลื่อมล้ำทางสังคม
หมวดหมู่:สถานะทางสังคม
หมวดหมู่:มานุษยวิทยาเมือง
หมวดหมู่:ประเภทของกลุ่มชนทางมานุษยวิทยา
เทศบาลตำบลเมืองพาน

**เทศบาลตำบลเมืองพาน** เป็นองค์กรปกครองส่วนท้องถิ่นแห่งหนึ่งในตำบลเมืองพาน อำเภอพาน จังหวัดเชียงราย อยู่ห่างจากอำเภอเมืองจังหวัดเชียงรายประมาณ 45 กิโลเมตร ห่างจากที่ว่าการอำเภอพานประมาณ 1.4 กิโลเมตร

## ประวัติ
เทศบาลตำบลเมืองพาน แรกเริ่มก่อตั้งตามประกาศกระทรวงลงวันที่ 31 สิงหาคม พ.ศ. 2498 โดยจัดตั้งท้องถิ่นซึ่งเป็นที่ว่าการอำเภอพาน ตำบลเมืองพาน อำเภอพาน ขึ้นเป็น **สุขาภิบาลเมืองพาน** อำเภอพาน จังหวัดเชียงราย โดยให้มีผลตั้งแต่วันที่ 17 กันยายน ปีเดียวกัน โดยครอบคลุมพื้นที่ตำบลบางส่วนของตำบลเมืองพาน

ชุมชนบริเวณสุขาภิบาลเมืองพานนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลเมืองพาน เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 13 กรกฎาคม พ.ศ. 2528 โดยให้มีผลตั้งแต่วันที่ 26 กรกฎาคม ปีเดียวกัน

ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลเมืองพาน จึงเปลี่ยนแปลงฐานะเป็น**เทศบาลตำบลเมืองพาน** นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น

## ที่ตั้งและอาณาเขต
เทศบาลตำบลเมืองพาน มีลักษณะพื้นที่ยาวขนานไปกับถนนพหลโยธิน ความยาวด้านทิศเหนือจดทิศใต้ 2.80 กิโลเมตร ความยาวด้านทิศตะวันออกจดทิศตะวันตก ยาว 1.25 กิโลเมตร เป็นที่ราบลุ่ม มีลักษณะเป็นแอ่งกระทะ มีลำน้ำแม่ส้านไหลผ่านเข้ามาในเขตเทศบาล ในอดีตเป็นพื้นที่การเกษตรปลูกข้าวและพืชผักผลไม้ แต่ปัจจุบันพื้นที่การเกษตรกรรมได้ลดจำนวนลงเนื่องจากมีถนนพหลโยธินเป็นเส้นทางคมนาคม และขนส่งที่สะดวกทำให้ประชาชนหันมาประกอบอาชีพค้าขายและรับจ้างมากขึ้น
* ทิศเหนือ ติดต่อกับ บ้านดอยดอนตัน และบ้านใหม่จอมแว่ ขององค์การบริหารส่วนตำบลเมืองพาน อำเภอพาน จังหวัดเชียงราย
* ทิศใต้ ติดต่อกับ บ้านป่ากว๋าวเหนือ ขององค์การบริหารส่วนตำบลเมืองพาน อำเภอพาน จังหวัดเชียงราย
* ทิศตะวันออก ติดต่อกับ บ้านเด่น และบ้านทุ่ง ขององค์การบริหารส่วนตำบลเมืองพาน อำเภอพาน จังหวัดเชียงราย
* ทิศตะวันตก ติดต่อกับ บ้านหนองบัว ขององค์การบริหารส่วนตำบลเมืองพาน อำเภอพาน จังหวัดเชียงราย
## การปกครอง
เทศบาลตำบลเมืองพาน ครอบคลุมพื้นที่บางส่วนของตำบลเมืองพาน อำเภอพาน จังหวัดเชียงราย จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 ได้แก่

* หมู่ที่ 1 บ้านเด่น ตำบลเมืองพาน (บางส่วน)
* หมู่ที่ 2 บ้านดอยดอนตัน ตำบลเมืองพาน (บางส่วน)
* หมู่ที่ 8 บ้านทุ่ง ตำบลเมืองพาน (บางส่วน)
* หมู่ที่ 12 บ้านเก่า ตำบลเมืองพาน
* หมู่ที่ 16 บ้านฮ่องหลง ตำบลเมืองพาน
* หมู่ที่ 17 บ้านป่ากว๋าวใต้ ตำบลเมืองพาน (บางส่วน)

## ประชากร
เทศบาลตำบลเมืองพาน มีจำนวนประชากรทั้งหมด 6,603 คน โดยแยกได้ดังนี้

## อ้างอิง

พาน
หมวดหมู่:อำเภอพาน
นกสาลิกาเขียว

**นกสาลิกาเขียว** (; ) เป็นนกชนิดหนึ่งในวงศ์นกกา (Corvidae) มีขนาด 38 ​เซนติ​เมตร มีปากหนาสี​แดงสด วงรอบตาสี​แดง​และมี​แถบสีดำคาด​เหมือนหน้ากาก บริ​เวณกระหม่อมสี​เขียวอม​เหลือง ลำตัวด้านบนสี​เขียวสด ​ใต้ท้องสี​เขียวอ่อน ช่วงปีกตรงหัว​ไหล่​เป็นสี​เขียว ปลายปีก​เป็นสี​แดง​เข้ม ​และตอน​ในของขนกลางปีกมี​แถบสีดำสลับขาว ขาสี​แดงสด ​ใต้หางมีสีดำสลับขาว ​และส่วนปลายหางจะ​เป็นสีขาว ร้องดัง “กวีก.ก..กวีก..ก..ก....”

กระจายพันธุ์ในเทือกเขาหิมาลัยในตอนเหนือของภาคตะวันออกของประเทศอินเดียไปทางตะวันออกเฉียงใต้ ผ่านภาคกลางของประเทศไทย มาเลเซีย ถึงเกาะสุมาตราและทางตะวันตกเฉียงเหนือของเกาะบอร์เนียว ในป่าไม่ผลัดใบ ป่า​เบญจพรรณ

นกหากินเป็นคู่หรือเป็นฝูงตามต้นไม้และพื้นดิน  กินสัตว์ไม่มีกระดูกสันหลัง, สัตว์เลื้อยคลานขนาดเล็ก, สัตว์เลี้ยงลูกด้วยน้ำนมขนาดเล็ก ลูกนก และไข่เป็นอาหาร ทำรังอยู่ตามง่าม​ไม้ รัง​ทำจากกิ่ง​ไม้ ​ใบ​ไม้​แห้ง ​และ​ใบ​ไผ่ วางซ้อนกัน​และสาน​ไปมา​เป็นรูปลักษณะถ้วยตื้นๆ ตรงกลางมีกิ่ง​ไม้​เล็กวางรองอีกชั้น ออก​ไข่ครั้งละ 4 - 6 ฟอง

## อ้างอิง

* นกสาลิกาเขียว, หนังสือพิมพ์​แนวหน้า วันอาทิตย์ที่ 12 มิถุนายน 2554

## แหล่งข้อมูลอื่น

หมวดหมู่:วงศ์นกกา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
สมาชิกสภาผู้แทนราษฎรจังหวัดสุโขทัย

**จังหวัดสุโขทัย** มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุโขทัยมีสมาชิกสภาผู้แทนราษฎรคนแรก คือ **นายไสว อินทรประชา**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายสมศักดิ์ เทพสุทิน 
* สมาชิกสภาผู้แทนราษฎรสตรีคนแรกของจังหวัดสุโขทัย คือ นางอนงค์วรรณ เทพสุทิน (จากการเลือกตั้ง พ.ศ. 2544)
* ตระกูลการเมืองที่ได้รับเลือกตั้งมากที่สุด คือ 
****ลิมปะพันธุ์** (3 คน) ได้แก่ นายเพ่ง ลิมปะพันธุ์ ร้อยตรี ประพาส ลิมปะพันธุ์ และนายสมเจตน์ ลิมปะพันธุ์
****เทพสุทิน** (3 คน) ได้แก่ นายสมศักดิ์ เทพสุทิน นางอนงค์วรรณ เทพสุทิน และนางพรรณสิริ กุลนาถศิริ (สกุลเดิม เทพสุทิน)

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:
:

* การเลือกตั้งครั้งที่ 1–3 เป็นการเลือกตั้งสมาชิกสภาผู้แทนราษฎรในนามจังหวัดสวรรคโลก

### ชุดที่ 8–9; พ.ศ. 2500

:
:
:
:

### ชุดที่ 10–13; พ.ศ. 2512–2522

:
:
:
:
:
:
:

### ชุดที่ 14–20; พ.ศ. 2526–2539

:
:
:
:
:
:
:
:
:
:

### ชุดที่ 21–22; พ.ศ. 2544–2548

:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:

## รูปภาพ

ไฟล์:ประพาส ลิมปะพันธุ์.jpg | ร้อยตรี ประพาส ลิมปะพันธุ์
ไฟล์:สมศักดิ์ เทพสุทิน.jpg | นายสมศักดิ์ เทพสุทิน
ไฟล์:Wirut Viriyapong.jpg | นายวิรัตน์ วิริยะพงษ์
ไฟล์:สัมพันธ์ ตั้งเบญจผล.jpg | นายสัมพันธ์ ตั้งเบญจผล
ไฟล์:พรรณสิริ กุลนาถศิริ.jpg | นางพรรณสิริ กุลนาถศิริ


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔

## แหล่งข้อมูลอื่น
* คณะกรรมการการเลือกตั้งจังหวัดสุโขทัย 

สุโขทัย
หมวดหมู่:การเมืองจังหวัดสุโขทัย
ฤดูพายุไต้ฝุ่นแปซิฟิก พ.ศ. 2503

**ฤดูพายุไต้ฝุ่นแปซิฟิก พ.ศ. 2503** (ค.ศ. 1960) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก

ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2503

พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า

## พายุ

## อ้างอิง

2503
หมวดหมู่:พ.ศ. 2503
อินเตอร์สเตต 15

**อินเตอร์สเตต 15** () เป็นทางหลวงระหว่างรัฐของสหรัฐ หรือที่เรียกว่าอินเตอร์สเตต ซึ่งเป็นอินเตอร์สเตตที่ยาวเป็นอันดับที่ 10 และยาวเป็นอันดับที่ 4 หากนับเฉพาะอินเตอร์สเตตที่วางตัวในแนวเหนือใต้ อินเตอร์สเตต 15 มีเส้นทางผ่านรัฐมอนแทนาตั้งแต่พรมแดนระหว่างสหรัฐกับแคนาดา ผ่านรัฐไอดาโฮ ยูทาห์ แอริโซนา เนวาดา และสิ้นสุดที่เมืองแซนดีเอโก รัฐแคลิฟอร์เนีย ใกล้กับพรมแดนประเทศเม็กซิโก เมืองสำคัญที่ทางหลวงสายนี้ผ่านได้แก่ บิวท์ ในรัฐมอนแทนา ซอลต์เลกซิตีในรัฐยูทาห์ และลาสเวกัส รัฐเนวาดา

## ภาพ

ไฟล์:Interstate15 Ivanpah Valley.jpg|ทางลงเขาของอินเตอร์สเตต 15 ในรัฐแคลิฟอร์เนีย
ไฟล์:Interstate_15,_Las_Vegas,_South_of_Flight_Path_on_Departure_(14203692275).jpg|ภาพถ่ายทางอากาศของอินเตอร์สเตต 15 มองจากถนนซันเซตไปทางทิศใต้ ในลาสเวกัสวัลลีย์ รัฐเนวาดา
ไฟล์:Interstate 15 Arizona.jpg|อินเตอร์สเตต 15 ในรัฐแอริโซนา
ไฟล์:I-15indowntown.jpg|อินเตอร์สเตต 15 ในซอลต์เลกซิตี รัฐยูทาห์
ไฟล์:greatfallscitylights.jpg|อินเตอร์สเตต 15 (ถนนจากซ้ายไปขวาของภาพ) ผ่านเมืองเกรตฟอลส์ รัฐมอนแทนา
ไฟล์:Interstate15ruralMT.jpg|อินเตอร์สเตต 15 ตำแหน่งที่ห่างจากเมืองดิลลอน รัฐมอนแทนา ไปทางใต้ 20 ไมล์


## อ้างอิง

## แหล่งข้อมูลอื่น

* https://web.archive.org/web/20030626140609/http://www.dot.ca.gov/dist11/facts/I-15managed.pdf
* 2005 Rand McNally *The Road Atlas 2005*- newest feature- interstate mileage by state

; แคลิฟอร์เนีย
* California Highways: SR 15
* Cal-NExUS: Route 15 North
* Cal-NExUS: Route 15 South

; แอริโซนา
* I-15 Completed December 14, 1973

15
หมวดหมู่:ถนนในรัฐมอนแทนา
หมวดหมู่:ถนนในรัฐไอดาโฮ
หมวดหมู่:ถนนในรัฐยูทาห์
หมวดหมู่:ถนนในรัฐแอริโซนา
หมวดหมู่:ถนนในรัฐเนวาดา
หมวดหมู่:ถนนในรัฐแคลิฟอร์เนีย
กาลิ

**ซานเตียโกเดกาลิ** () หรือ **กาลิ** เป็นเมืองทางตะวันตกของประเทศโคลอมเบีย เป็นเมืองหลักของจังหวัดบาเย เดล เกากา มีประชากร 2.5 ล้านคน เป็นเมืองใหญ่เป็นอันดับ 3 ของประเทศ รองจากโบโกตาและเมเดยิน เป็นหนึ่งในเมืองที่มีการเจริญเติบโตด้านเศรษฐกิจและโครงสร้างพื้นฐานเร็วที่สุดในประเทศ เนื่องด้วยสถานที่ตั้งทางภูมิศาสตร์ เมืองก่อตั้งเมื่อวันที่ 25 กรกฎาคม ค.ศ. 1536 โดยเซบัสเตียน เด เบลัลกาซาร์ นักเดินทางชาวสเปน

## อ้างอิง

หมวดหมู่:เมืองในประเทศโคลอมเบีย
ฮอร์เซนส์

**ฮอร์เซนส์** (, IPA: [ˈhɒːsn̩s]) เป็นเมืองในประเทศเดนมาร์ก เป็นเมืองท่าทางทะเล ตั้งอยู่ทางตะวันออกของคาบสมุทรจัตแลนด์ บริเวณก้นอ่าวของฮอร์เซนส์ฟยอร์ดในไวเลเคาน์ตี เมืองมีประชากร 54,450 คน และเทศบาลเมืองมีประชากร 83,598 คน (ข้อมูลวันที่ 1 มกราคม ค.ศ. 2012) เมืองมีบริษัทอีเลกทรอนิกส์และบริษัทกราฟิกหลายแห่ง มีพิพิธภัณฑ์อุตสาหกรรมแห่งเดียวของประเทศตั้งอยู่

## อ้างอิง

หมวดหมู่:เมืองในประเทศเดนมาร์ก
แบนแดร์แอบบอส

**แบนแดร์แอบบอส** (, ) เป็นเมืองท่าและเมืองหลักของจังหวัดโฮร์โมซกอน บนชายฝั่งตอนใต้ของประเทศอิหร่าน ริมอ่าวเปอร์เซีย บริเวณช่องแคบฮอร์มุซ ซึ่งเป็นสถานที่ตั้งของกองทัพเรืออิหร่าน จากข้อมูล พ.ศ. 2559 เมืองนี้มีประชากร 526,648 คน

## ภูมิประเทศ
### ภูมิอากาศ

## ภาษา

ผู้คนดั้งเดิมในแบนแดร์แอบบอสพูดสำเนียงแบนแดรี (بندری) ซึ่งมีความคล้ายกับภาษาอาโชมี และต่างจากภาษาเปอร์เซียใหม่ แบนแดรีมีคำยืมจากภาษาในยุโรป (เช่น *tawāl*, "ผ้าขนหนู") และภาษาอาหรับบางส่วน (เช่น *atā* [اتى], "เพื่อมา"), เปอร์เซีย และบาโลจ

## อ้างอิง

## แหล่งข้อมูลอื่น

* 
* Bandar Abbas on Iran Chamber Society (www.iranchamber.com)
* Bandar Abbas Port
* www.hums.ac.ir/english/province/hormozgan english/bandar_abbas.htm

หมวดหมู่:เมืองในประเทศอิหร่าน